**Ministru kabineta noteikumu projekta**

**„Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Projekts) mērķis ir atļaut izglītības procesu noslēdzošo pārbaudījumu norisi klātienē. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Epidemioloģiskās drošības likuma 11.pantu un 3.panta pirmās daļas 8.punktu un Covid-19 infekcijas izplatības pārvaldības likuma 6.6.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabineta 2020.gada 9.jūnija noteikumu Nr.360 „Epidemioloģiskās drošības pasākumi Covid-19 infekcijas izplatības ierobežošanai” 6.3.1.1. apakšpunkts nosaka, ka mutes un deguna aizsegu publiskās iekštelpās var nelietot personas līdz 7 gadu vecumam. Vienlaikus minēto noteikumu 26.1 punkts nosaka, ka izglītojamie, kuri sasnieguši 13 gadu vecumu, ārpus tiešās izglītības programmas apguves lieto mutes un deguna aizsegus. Lai novērstu minēto pretrunu, projekts paredz svītrot 26.1punktu.  2. Grozījumi paredz aizstāt 32.72.1. apakšpunktā vārdus “Mutes un deguna aizsegu var nelietot šo noteikumu 6.3.1.1. apakšpunktā minētās personas” ar vārdiem “Pirmsskolas izglītības programmas izglītojamie mutes un deguna aizsegu var nelietot.” Ministru kabineta 2020.gada 9.jūnija noteikumu Nr.360 „Epidemioloģiskās drošības pasākumi Covid-19 infekcijas izplatības ierobežošanai” 6.3.1.1. apakšpunkts nosaka, ka mutes un deguna aizsegu var nelietot personas līdz 7 gadu vecumam. Pirmsskolas izglītības programmas apguves mācību procesa laikā un ārpus tā izglītības iestādē nodarbinātie lieto mutes un deguna aizsegus, spēkā esošajam normatīvajam regulējumam paredzot lietot sejas maskas arī audzēkņiem no 7 gadu vecumu, tomēr ņemot vērā pirmsskolas izglītības iestāžu izglītojamo atšķirīgo vecumu vienas grupas ietvaros, tad ir pieļaujams izņēmums uz masku nelietošanu pirmsskolas izglītības iestādēs arī bērniem, kuri apgūst pirmsskolas izglītības programmu un ir jau sasnieguši jau 7 gadu vecumu.  3. Noteikumu projekts paredz regulējumu attiecībā uz izglītības procesu noslēdzošo pārbaudījumu norisi klātienē.  Noteikumu projekts paredz noteikt klātienes valsts pārbaudījumu norisi izglītības iestādē izglītojamiem izglītības ieguvei pamatizglītības un vidējās izglītības pakāpē, vienlaikus neparedzot kvantitatīvus ierobežojumus attiecībā uz izglītojamo skaitu eksāmenu kārtotāju grupās. Minētais nosacījums ir saistīts gan ar centralizēto eksāmenu kārtotāju skaitu, gan norises nosacījumiem kā tiem faktoriem, kas eksāmenu norisi kvantitatīvi ierobežotu grupu ietvaros padara apgrūtinošu. Vienlaikus jāņem vērā, ka eksāmena norise ir atsevišķs pasākums, kas neparedz ilgstošu, pastāvīgu personu pulcēšanos izglītības iestādē, kā tas ir gadījumos, kad klātienē tiek nodrošināts izglītības process. Turklāt projektā tiek paredzēts, ka tiks nodrošināta izglītojamo un eksāmenu norises procesā iesaistīto personu testēšana.  Centralizētos eksāmenus kārtojošo izglītojamo skaits (atbilstoši kārtojamajam eksāmenam):   |  |  | | --- | --- | | **Pārbaudījums (pieteikumu skaits uz 23.04)** | **Skaits kopā** | | Centralizētais eksāmens angļu valodā 12.klasē | 14724 | | Centralizētais eksāmens bioloģijā 12.klasei | 1431 | | Centralizētais eksāmens fizikā 12.klasē | 951 | | Centralizētais eksāmens franču valodā 12.klasē | 25 | | Centralizētais eksāmens krievu valodā 12.klasei | 2320 | | Centralizētais eksāmens ķīmijā 12.klasē | 717 | | Centralizētais eksāmens latviešu valodā 12.klasei | 16560 | | Centralizētais eksāmens Latvijas un pasaules vēsturē 12.klasei | 1526 | | Centralizētais eksāmens matemātikā 12.klasei | 16934 | | Centralizētais eksāmens vācu valodā 12.klasē | 119 |   Vienlaikus noteikumu projekts paredz arī Profesionālās kvalifikācijas eksāmenu norisi klātienē grupā ne vairāk kā 10 izglītojamiem, kā arī klātienes valsts pārbaudījumu un klātienes gala pārbaudījumu norisi augstskolā un koledžā studējošajiem tajās studiju programmās, kur valsts pārbaudījums vai studiju gala pārbaudījums ietver praktisko daļu, ņemot vērā to, ka augstākajā izglītībā ir studiju programmas, kurām valsts pārbaudījums vai studiju gala pārbaudījums ietver praktisko iemaņu pārbaudi, piem. veselības aprūpē, mūzikā, izpildītājmākslā, dejā un horeogrāfijā, teātra mākslā, sportā. Projekts paredz arī klātienes valsts vienotā jurista profesionālās kvalifikācijas eksāmena norisi augstskolās studējošajiem jurista profesionālās kvalifikācijas ieguvei.  Vienlaikus projekts paredz arī klātienes starptautiskās izglītības programmas obligāto pārbaudījumu norisi Britu vidusskolā Latvijā, Žila Verna Rīgas Franču skolā, Rīgas Starptautiskajā skolā, Latvijas Starptautiskajā skolā, Rīgas Vācu skolā un Starptautiskajā vidusskolā "Ekziperī".  4. Pašlaik noteikumu 32.73.apakšpunkts paredz ka, ja kārtējās kalendāra nedēļas otrdienā 14 dienu kumulatīvais Covid-19 gadījumu skaits uz 100 000 iedzīvotāju konkrētās pilsētas vai novada administratīvajā teritorijā, kurā atrodas izglītības iestāde, nepārsniedz 200, ir atļauts mācību procesu klātienē 1.–6. un 12. klasē, kā arī rotācijas kārtībā 7.–9. un 10.–11. klasē. Projekts paredz papildināt punktu, nosakot, ka klātienē, reģionos, kur 14 dienu kumulatīvais Covid-19 gadījumu skaits uz 100 000 iedzīvotāju nepārsniedz 200, drīkst īstenot arī individuālas nodarbības profesionālās ievirzes izglītības programmas izglītojamiem.  5. No Ministru kabineta 2015. gada 13. oktobra noteikumiem Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” (turpmāk – MK noteikumi Nr. 591) izriet, ka mācību gada beigās 1.-8. klases izglītojamo nepārceļ vispārējās izglītības programmas nākamajā klasē un nosaka papildu mācību pasākumus gadījumos, ja izglītojamā vērtējums vienā un vairākos mācību priekšmetos neatbilst mācību priekšmeta standartā noteiktajiem sasniedzamajiem rezultātiem vai gada vērtējums ir zemāks par četrām ballēm, vai gada vērtējums nav saņemts. Saskaņā ar MK noteikumu Nr. 591 35.3 apakšpunktu papildu mācību pasākumu un pēcpārbaudījumu ilgums nepārsniedz divas nedēļas un turpinās ne ilgāk kā līdz nākamā mācību gada sākumam. MK noteikumu Nr. 591 36. punkts savukārt nosaka, ka papildu mācību pasākumu noslēgumā, bet ne vēlāk kā līdz nākamā mācību gada sākumam, par noteiktajos mācību pasākumos apgūto mācību saturu tiek organizēti pēcpārbaudījumi, kuru termiņus ar rīkojumu nosaka direktors.  MK noteikumi Nr. 591 papildu mācību pasākumus 10.-11.klasē neparedz, 10. un 11.klases skolēnus pārceļ nākamajā klasē, ja iegūtie vērtējumi visos attiecīgajā izglītības programma paredzētajos mācību priekšmetos nav zemāki par četrām ballēm, izņemot neklātienes vai tālmācības vispārējās vidējās izglītības programmās, kurās pārceļ ar ne vairāk kā diviem zemākiem par četrām ballēm vērtējumiem.  Ņemot vērā Covid-19 pandēmijas radīto attālināto mācību negatīvo ietekmi uz kvalitatīvu mācību satura apguvi daļai skolēnu, kā arī sociāla rakstura un nevienlīdzības problēmas starp izglītojamiem, būtu nepieciešama papildu atbalsta sniegšana attālināto mācību negatīvās ietekmes pārvarēšanai, lai novērstu iespējamos priekšlaicīgu mācību pārtraukšanas riskus un mazinātu 1.-8.klases skolēnu palikšanu uz otru gadu tajā pašā klasē. Mācību snieguma vērtējumu varēja ietekmēt šādi faktori: attālināto mācību dēļ daļa skolēnu nepaguva apgūt noteikto mācību saturu, tādējādi saņemot zemu vērtējumu; skolēniem nebija iespējas izstrādāt projekta darbus, kā arī zinātniski pētnieciskos darbus, kas varēja ietekmēt vērtējumu atsevišķos mācību priekšmetos. Tāpēc būtu lietderīgi pēc mācību gada beigām pagarināt papildu mācību pasākumu un tiem sekojošo pēcpārbaudījumu norisi, kā arī noteikt, ka papildu mācību pasākumus apmeklē un pēcpārbaudījumus kārto arī 10.-11.klašu skolēni, tādējādi nodrošinot viņiem iespēju pilnvērtīgāk apgūt mācību gada laikā pietiekami neapgūto mācību saturu, sniedzot atbalstu pārejai uz nākamo klasi. 9. un 12. klašu skolēniem papildu mācību pasākumus MK noteikumi Nr. 591 neparedz – 9. un 12. klašu noslēgumā tiek kārtoti valsts pārbaudījumi. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Kultūras ministrija, Tieslietu ministrija, Valsts izglītības satura centrs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz personām, kuras kārtos gala pārbaudījumus izglītības iestādēs. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Pasākumi tiks īstenoti esošā valsts budžeta ietvaros |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Izglītības un zinātnes ministrija, Kultūras ministrija, Tieslietu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministre I.Šuplinska

Vizē:

Valsts sekretārs J. Volberts

Kārkliņš, 67047840

[raimonds.karklins@izm.gov.lv](mailto:raimonds.karklins@izm.gov.lv)